**РЕПУБЛИКА СРБИЈА**

**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2019. до 31.12.2019.године

Ниш, фебруар 2020.године

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

**ГРАД НИШ**

Николе Пашића 24

18 000 Ниш

ПИБ 100232752

Матични број: 17620541

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ:**

1. Јавно предузеће Завод за урбанизам Ниш

2. Јавно предузеће „Градска стамбена агенција“ Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

1. **Назив предузећа:**Јавно предузеће Завод за урбанизам Ниш

**Седиште:** Ниш, 7.јули број 6

**Претежна делатност:** 7411-Архитектонска делатност

**Матични број:** 07261063

**Програм пословања:**

Програм пословања Јавног предузећа Завод за урбанизам Ниш за 2019.годину донео је Надзорни одбор предузећа, Одлуком број 3324/2-2 од 03.12.2018.године, а Скупштина Града Ниша дала сагласност Решењем број 06-1442/2018-39-02 од 26.12.2018.године.

**Образложење одступања:**

У извештајном периоду 01.01.2019-31.12.2019.године укупни приходи износе 97.739.000 динара а укупни расходи 97.694.000 динара, тако да је исказан позитиван финансијски резултат (добитак) у износу од 45.000 динара.

Што се тиче остварених прихода у 2019.години, од укупно планираних пословних прихода по основу реализације поверених послова за Град Ниш (годишњи план: 69.000.000 динара), у периоду јануар-децембар 2019.године остварен је приход у износу од 67.622.000 динара што износи 98% годишњег плана.

Приходи по основу послова на тржишту и остали приходи (годишњи план: 33.000.000 динара), остварени су у износу од 29.151.000 динара или 88,34% годишњег плана.

Обезбеђивањем послова на тржишту у поступцима јавних набавки, предузеће ствара додатне услове за реализацију годишњег програма пословања.

Укупни расходи за 2019.годину извршени су у оквиру планираног годишњег износа.

Расходи материјала, расходи зарада, накнада зарада и остали расходи планирани су за период 01.01-31.12.2019.године у износу од 101.182.000 динара, а извршени у износу од 97.694.000 динара.

Расходи материјала извршени су у износу од 79%, а остали расходи у износу од 116% планираних расхода на годишњем нивоу.Одступања на појединим позицијама су, према образложењу предузећа, настала услед повећаних активности усмерених на закључењу нових уговорa, по основу расхода везаних за обележавање шездесет година постојања и рада предузећа и организације међународног салона урбанизма у Нишу.

Финансијски расходи нису планирани, а остварени су у износу од 2.020.411 динара и односе се на расходе камата и негативне курсне разлике, као и расходе по основу процене степена довршености посла. Такође, нису планирани а остварени су расходи по основу дугорочних резервисања за отпремнине запослених у износу од 1.359.014 динара, због промена елемената обрачуна истих. Наведена одступања су утицала и на одступање у остварењу планираног резултата пословања.

Средства за зараде (бруто 1), за период 01.01-31.12.2019.године, планирана су у износу од 64.401.000 динара, а реализација у истом периоду износи 57.601.000 динара.Мањи износ ових средстава у односу на планирани износ настао је по основу одсуства запослених која се исплаћују на терет надлежних органа и институција (породиљско боловање, боловање дуже од 30 дана), по основу мировања радног односа једном запосленом и одсуства запослених којима је одобрено неплаћено одсуство.

Број запослених по Програму пословања за 2019.годину је 72 (седамдесетдва).Укупан број запослених, по кадровској евиденцији, на дан 31.12.2019.године износи: 63 (шездесеттри) на неодређено време (oд чега једном запосленом мирује радни однос по основу именовања – Главни урбаниста) и 7 (седам) на одређено време, од чега 1 (један) по основу именовања-директор.

2. **Назив предузећа:** Јавно предузеће „ Градска стамбена агенција“ Ниш

**Седиште:** Ниш, Генерала Милојка Лешјанина број 8

**Претежна делатност:** 6499-Остале непоменуте финансијске услуге, осим осигурања и пензијских фондова

**Матични број:** 17263838

**Програм пословања:**

Програм пословања Јавног предузећа „Градска стамбена агенција“ Ниш за 2019.годину донео је Надзорни одбор предузећа, Одлуком број 01-1191/2 од 30.11.2018.године, а Скупштина Града Ниша дала сагласност Решењем број 06-1442/2018-38-02 од 26.12.2018.године.

Програм о изменама Програма пословања Јавног предузећа „Градска стамбена агенција“ Ниш за 2019.годину, број 01-165/3 од 27.02.2019.године донео је Надзорни одбор предузећа, а Скупштина Града Ниша дала сагласност Решењем број 06-255/2019-13-02 од 19.03.2019.године.

**Образложење одступања:**

Програмом пословања ЈП Градска стамбена агенција Ниш за 2019.годину планирани су укупни приходи у износу од 28.300.000 динара, а реализација је 33.297.000 динара, од чега су приходи од закупа станова остварени у износу од 5.556.000 динара, а финансијски и остали приходи у износу од 27.741.000 динара.

За редовно пословање планиран је износ од 27.513.000 динара, а реализован износ од 19.016.000 динара (реализација се односи на: расходе материјала и енергије, расходе зарада, накнада зарада и остале личне расходе, производне и нематеријалне трошкове).

Према евидентираним укупним приходима од 33.297.000 динара и укупним расходима од 19.016.000 динара, у извештајном периоду 01.01.-31.12.2019.године исказан је позитиван финансијски резултат (добитак) у износу од 14.281.000 динара.

Средства за зараде (бруто 1), планирана су за 2019.годину у износу од 12.530.000 динара, а реализација износи 9.844.000 динара.

Број запослених по Програму пословања за 2019.годину је 11 (једанаест) запослених.

Укупан број запослених на дан 31.12.2019.године, за који je извршена исплата зарада, износи 9 (девет).

**IV ЗАКЉУЧНА РАЗМАТРАЊА И НАПОМЕНЕ**

Ова Информација обухвата параметре о степену усклађености планираних и реализованих активности из Програма пословања јавних предузећа, чији је оснивач Град Ниш, над којима Секретаријат за планирање и изградњу врши надзор и то:

1.ЈП Завод за урбанизам Ниш;

2. ЈП „Градска стамбена агенција“ Ниш.

Наведена предузећа благовремено су доставила извештаје о реализацији годишњег програма пословања за период 01.01.-31.12.2019.године, на прописаним обрасцима, са одлуком Надзорног одбора предузећа о усвајању истих.

Број запослених на неодређено време у јавним предузећима која су предмет ове информације у складу је са Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019, 69/2019 и 85/2019).

Јавно предузеће Завод за урбанизам Ниш је за 2019.годину исказало добитак.Oбзиром да је предузеће у другом и трећем кварталу пословало са губитком, у последњем кварталу 2019.године је таква ситуација превазиђена и то по основу прихода који је остварен након израде и доношења планских докумената по уговорима са наручиоцима на тржишту као и прихода по основу закљученог анекса Уговора о обављању поверене делатности за израду техничке документације.

Јавно предузеће „Градска стамбена агенција“ Ниш је за 2019.годину такође исказало позитиван финансијски резултат. Код овог предузећа постоји одступање остварених прихода за наведени период од вредности планираних годишњим Програмом пословања, а као резултат наплаћених отписаних потраживања и укидања резервисања од УН Хабитата.

**Прилог**: Збирни приказ планираних и реализованих показатеља за период

од 01.01. до 31.12.2019.године

ГРАДСКО ВЕЋЕ ГРАДА НИША

Број: 752-13/2020-03

Ниш, 25.09.2020.год.

ПРЕДСЕДНИЦА

Драгана Сотировски